Rikunarita-ORG/Wikinium huggingface dataset:
# Bell Labs

**Bell Labs** ili **Bell Telephone Laboratories Inc.** i još nekada **AT&T Bell Laboratories** ime je za nezavisnu razvojnu laboratoriju američke telekomunikacijske firme **United States Bell System** u vlasništvu finske kompanije Nokia. Bell Labs kao privatni laboratorij uspio je napraviti zavidne pomake na mnogim poljima, ali najzapaženija područja su: računarstvo, elektrotehnika, matematika i fizika.

## Historija

Godine 1925. osniva se *Bell Telephone Laboratories Inc.* kao partnerska laboratorija između kompanije **AT&T** i **Western Electric**. Obje tvrtke imaju 50% udjela u laboratoriju.
Od izuma i tehnologije razvijene u Bell Labs, najpoznatije su sljedeće:

* 1925. faks prijenos slike preko telefonske linije
* 1940 solarne ćelije
* 1947. tranzistor
* 1949. teleprinter
* 1969. UNIX operativni sistem
* 1970. programski jezik C
* 1983. programski jezik C++

## Također pogledajte

* George Stibitz

## Reference
# Fenoli

Struktura fenola
**Fenoli** su grupa organskih spojeva čija je opšta formula Ar-OH, gdje je Ar- fenil, supstituirana fenil ili neka druga aril grupa. Razlika između fenola i alkohola je u tome što je OH-grupa u fenolima vezana za aromatski prsten. Najjednostavniji spoj i predstavnik je fenol.

## Fizičke osobine

Jednostavni fenoli su tečnosti ili čvrste supstance i imaju nisku tačku topljenja. Tačka ključanja im je dosta visoka, zbog stvaranja vodikovih veza.

## Hemijske osobine

### Kiselost fenola

Fenoli su dosta kiseli spojevi, pa se po tome razlikuju od alkohola. Reakcijom sa vodenim rastvorima baza, nastaju soli fenola. Soli fenola su rastvorljive u vodi, a nerastvorljive u organskim rastvaračima. U zavisnosti od pH, postoji ravnoteža između fenol i fenolat (fenoksid) iona.

Nastajanje fenoksid iona
### Reakcije

Osim kiselosti, važna osobina fenola je mogućnost reakcija elektrofilne supstitucije. Zbog velike reaktivnosti, fenoli podliježu i drugim reakcijama: dobijanje etera, estera, supstitucija u prstenu (nitriranje, sulfoniranje, halogeniranje, Friedel-Craftsovo alkiliranje, itd.)

## Dobijanje fenola

Jedan od procesa dobijanja fenola polazi od kumena (izopropil benzena). Kumen se oksidacijom sa zrakom prevodi u kumen hidroperoksid, koji sa rastvorom kiseline daje fenol i aceton.

Dobijanje fenola
## Također pogledajte

* Bisfenol A

## Vanjski linkovi

*